ມືປືນ ສັງຫານ ທະຫານ 3 ຄົນ ກ່ອນຍິງ ຕົນເອງຕາຍ ທີ່ ຖານທັບແຫ່ງນຶ່ງ ໃນລັດເທັກຊັສ (ສະໄລດ໌/ວີດີໂອ)
ຜູ້ບັນຊາການຖານທັບ ກ່າວວ່າ ຍັງບໍ່ຮູ້ວັດຖຸປະສົງຂອງມືປືນ ແລະເຊື່ອວ່າ ເຫດການດັ່ງກ່າວ ບໍ່ມີສ່ວນພົວພັນ ກັບການກໍ່ການຮ້າຍ.
ທະຫານຄົນນຶ່ງໄດ້ສັງຫານເພື່ອນທະຫານນຳກັນ 3 ຄົນ ທີ່ຄ້າຍທະຫານບົກ Fort Hood ໃນໃຈກາງລັດ Texas ກ່ອນຜູ້ກ່ຽວຂ້າໂຕເອງຕາຍ ໃນເຫດການ ທີ່ເຮັດໃຫ້ທະ ຫານອື່ນໆຕື່ມອີກ 16 ຄົນໄດ້ຮັບບາດເຈັບ ພົນໂທ Mark Milley ຜູ້ບັນຊາການຖານທັບດັ່ງກ່າວເວົ້າ ໃນແລງວັນພຸດ ວານນີ້ວ່າ ມືປືນຂ້າໂຕເອງຕາຍດ້ວຍປືນ ສັ້ນແບບເຄິ່ງອັດຕະໂນມັດ ໃນຂະນະທີ່ສາລະວັດທະຫານ ຄົນນຶ່ງ ພວມຈະເຂົ້າໄປໃກ້ຜູ້ກ່ຽວ ພົນໂທ Milley ກ່າວວ່າ ນາຍພົນ Milley ກ່າວວ່າ ຍັງບໍ່ຮູ້ຈັກກ່ຽວກັບວັດຖຸປະສົງຂອງຜູ້ກ່ຽວ ແຕ່ວ່າບັນດາ ເຈົ້າໜ້າທີ່ບໍ່ເຊື່ອວ່າ ເຫດການດັ່ງກ່າວມີສ່ວນພົວພັນກັບການກໍ່ການຮ້າຍ ບັນດາ ເຈົ້າໜ້າທີ່ລະບຸວ່າ ມືປືນຄົນນີ້ ຊື່ Ivan Lopez ນາຍພົນ Milley ກ່າວວ່າ ມືປືນໄດ້ໃຊ້ເວລາຢູ່ໃນສະໜາມລົບເປັນເວລາ 4 ເດືອນ ໃນອີຣັກ ໃນປີ 2011 ແລະໄດ້ຢູ່ໃນຂັ້ນຕອນທີ່ກວດສອບຄວາມຜິດປົກກະຕິທາງ ກາຍແລະຈິດໃຈຫຼັງຈາກປະສົບກັບຄວາມຮຸນແຮງມາແລ້ວ ປະທານາທິບໍດີ ບາຣັກ ໂອບາມາ ທີ່ຖະແຫຼງຈາກນະຄອນ Chicago ໄດ້ສະແດງ ຄວາມໂສກເສົ້າເສຍໃຈ ໂດຍກ່າວວ່າ “ພວກເຮົາມີຄວາມອົກຫັກທີ່ວ່າ ເລື້ອງນີ້ ອາດຈະໄດ້ເກີດຂຶ້ນມາອີກ” ຊຶ່ງທ່ານໄດ້ອ້າງເຖິງພວກທີ່ໄດ້ຮັບບາດເຈັບ ແລະ ພວກຄອບຄົວຂອງເຂົາເຈົ້າ ຄືເປັນພວກທີ່ໄດ້